Oficiālais Vēstnesis L 347 , 18/12/1997 Lpp. 0042 - 0044



Komisijas Direktīva 97/71/EK (1997. gada 15. decembris), ar ko groza pielikumus Padomes Direktīvām 86/362/EEK, 86/363/EEK un 90/642/EEK par pesticīdu atliekvielu maksimāli pieļaujamo daudzumu noteikšanu attiecīgi labībā un uz tās, dzīvnieku izcelsmes pārtikas produktos un uz tiem un dažos augu izcelsmes produktos, tajā skaitā augļos un dārzeņos, un uz tiem (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1986. gada 24. jūlija Direktīvu 86/362/EEK par pesticīdu atliekvielu maksimāli pieļaujamo daudzumu noteikšanu labībā un uz tās [1], kurā jaunākie grozījumi izdarīti ar Direktīvu 97/41/EK [2], un jo īpaši tās 10. pantu, ņemot vērā Padomes 1986. gada 24. jūlija Direktīvu 86/363/EEK par pesticīdu atliekvielu maksimāli pieļaujamo daudzumu noteikšanu dzīvnieku izcelsmes pārtikas produktos un uz tiem [3], kurā jaunākie grozījumi izdarīti ar Direktīvu 97/41/EK, un jo īpaši tās 10. pantu, ņemot vērā Padomes 1990. gada 27. novembra Direktīvu 90/642/EEK par pesticīdu atliekvielu maksimāli pieļaujamo daudzumu noteikšanu augu izcelsmes produktos un uz tiem, tajā skaitā augļos un dārzeņos un uz tiem [4], kurā jaunākie grozījumi izdarīti ar Direktīvu 97/41/EK, un jo īpaši tās 10. pantu, tā kā ar Direktīvām 93/57/EEK [5], 94/29/EK [6], 95/39/EK [7] un 96/33/EK [8] grozīja II pielikumu Direktīvām 86/362/EEK un 86/363/EEK, lai noteiktu atliekvielu maksimāli pieļaujamos daudzumus lielam skaitam pesticīdu; tā kā dažas pozīcijas tomēr atstāja atvērtas, jo pieejamie dati nebija pietiekami, lai noteiktu maksimāli pieļaujamos daudzumus, un ieinteresētajām personām deva iespēju pēc noteikta grafika iegūt trūkstošos datus; tā kā piemēro atbilstošo minimālo analītiski nosakāmo daudzumu, ja maksimāli pieļaujamie daudzumi nav pieņemti līdz datumiem, kas noteikti tādu sarakstu zemsvītras piezīmēs, kuri ar Direktīvām 93/57/EEK, 94/29/EK, 95/39/EK un 96/33/EK pievienoti Direktīvas 86/362/EEK un 86/363/EEK II pielikumam; tā kā ar Direktīvām 93/58/EEK [9], 94/30/EK [10], 95/38/EK [11] un 96/32/EK [12] grozīja II pielikumu Direktīvai 90/642/EEK, lai noteiktu atliekvielu maksimāli pieļaujamos daudzumus lielam skaitam pesticīdu; tā kā dažas pozīcijas tomēr atstāja atvērtas, jo pieejamie dati nebija pietiekami, lai noteiktu maksimāli pieļaujamos daudzumus, un ieinteresētajām personām deva iespēju pēc noteikta grafika iegūt trūkstošos datus; tā kā piemēro atbilstošo minimālo analītiski nosakāmo daudzumu, ja maksimāli pieļaujamie daudzumi nav pieņemti līdz datumiem, kas noteikti tādu sarakstu zemsvītras piezīmēs, kuri ar Direktīvām 93/58/EEK, 94/30/EK, 95/38/EK un 96/32/EK pievienoti Direktīvas 90/642/EEK II pielikumam; tā kā dalībvalstis var noteikt atliekvielu maksimāli pieļaujamos daudzumus valstī, ja tos neparedz Direktīvas 86/362/EEK, 86/363/EEK un 90/642/EEK; tā kā valsts līmenī dalībvalstis nosaka daudzumus, ievērojot savas valsts licences, kas izsniegtas par augu aizsardzības līdzekļiem, kuri satur attiecīgo aktīvo vielu, un pamatojoties uz pietiekamiem datiem, lai nodrošinātu, ka patērētājus nepakļauj pesticīdu atliekvielu nepieļaujama daudzuma iedarbībai; tā kā 5.a pantā Direktīvās 86/362/EEK un 86/363/EEK un 5.b pantā Direktīvā 90/642/EEK izklāstītā saskaņošanas procedūra attiecas uz konkrētajās dalībvalstīs noteiktajiem maksimāli pieļaujamajiem atliekvielu daudzumiem, kam sekas ir citu dalībvalstu izcelsmes produktu aizliegums vai ierobežojums, un saskaņā ar kuru piemēro ārkārtas noteikumus, tostarp, ja iespējams, nosaka atliekvielu provizorisku maksimāli pieļaujamo daudzumu; tā kā, lai nodrošinātu pietiekamu augu aizsardzību attiecībā uz labību un augu izcelsmes produktiem, jāievēro, ka atliekvielu maksimāli pieļaujamie daudzumi ietekmē minimālo pesticīdu daudzumu izmantošanu, ko īsteno tādejādi, ka atliekvielu daudzums ir faktiski vismazākais un pieņemams no toksiskā viedokļa, jo īpaši uz noteikto devu; tā kā dzīvnieku izcelsmes pārtikas produktos atliekvielu maksimāli pieļaujamie daudzumi ietekmē patēriņu attiecībā uz labību un augu izcelsmes produktiem, kas apstrādāti ar pesticīdiem, kuru dēļ radušās atliekvielas dzīvniekos un dzīvnieku izcelsmes produktos, vajadzības gadījumā ņemot vērā arī veterināro medikamentu izmantošanas tiešās sekas; tā kā trūkstošo datu ieguvei attiecībā uz pesticīdiem, kas uzskaitīti Direktīvās 93/57/EEK un 93/58/EEK, ieinteresētajām personām paredzēja atbilstošus pasākumus; tā kā Komisija un dalībvalstu iestādes izskata iesniegtos datus, lai sagatavotu vajadzīgo projektu, kas grozītu Komisijas direktīvas; tā kā termiņš jāpagarina līdz 1998. gada 31. oktobrim, lai varētu pabeigt vajadzīgo darbu un apspriedes attiecībā uz atvērto pozīciju slēgšanu Direktīvās 93/57/EEK un 93/58/EEK; tā kā visas aktīvās vielas augu aizsardzības līdzekļos, kas jau divus gadus ir tirgū pēc publicētās Direktīvas 91/414/EEK par augu aizsardzības līdzekļu laišanu tirgū [13], jāpārskata esošo aktīvo vielu atkārtotas novērtēšanas procesā, kurš paredzēts darba programmā, kas izklāstīta minētās direktīvas 8. panta 2. punktā; tā kā pirmais posms aktīvo vielu un tās saturošo augu aizsardzības līdzekļu pārbaudīšanā vēl nav pabeigts; tā kā sagaidāma minēto pārbaužu un no tām izrietošo lēmumu nozīmīga ietekme uz licencēto izmantošanu un kā arī uz atliekvielu maksimāli pieļaujamajiem daudzumiem, kas jānosaka attiecībā uz minētajiem pesticīdiem; tā kā, ņemot vērā pieejamos atkārtotas novērtēšanas rezultātus par licencēm, kas izsniegtas par attiecīgajiem pesticīdiem, termiņi, kas noteikti Direktīvās 94/29/EK, 94/30/EK, 96/32/EK un 96/33/EK attiecībā uz atbilstošajiem minimālajiem analītiski nosakāmajiem daudzumiem, kuri jāpiemēro gadījumos, kad pozīcijas ir atstātas atvērtas, būtu jāpagarina līdz 2000. gada 1. jūlijam, ko paredz Padomes Direktīvas 95/38/EK un 95/39/EK; tā kā, kļūstot pieejamiem atkārtotas novērtēšanas rezultātiem, Komisijai līdz 2000. gada 1. jūlijam jāgroza minēto pesticīdu atliekvielu maksimāli pieļaujamie daudzumi, kā arī jānosaka vai jāgroza dažu pesticīdu atliekvielu maksimāli pieļaujamie daudzumi, ja ir pieejama un novērtēta vajadzīgā un atbilstošā informācija un pētījumi; tā kā, vēlākais, līdz 1998. gada 31. martam jāizveido darba programma, ko paziņo ieinteresētajām personām un kurā noteikti termiņi, kad ieinteresētās personas iesniedz šādu informāciju un pētījumus Komisijai un dalībvalstīm; tā kā šī direktīva ir saskaņā ar Augu veselības pastāvīgās komitejas atzinumu, IR PIEŅĒMUSI ŠO DIREKTĪVU. 1. pants Direktīvas 86/362/EEK II pielikumā: 1. Datums "1998. gada 1. janvāris" zemsvītras piezīmēs (a), (b) un (c) pie pesticīdu atliekvielu saraksta, kurš ieviests ar Direktīvu 93/57/EEK, jāgroza un jālasa kā "1998. gada 31. oktobris"; 2. Datums "1999. gada 30. jūnijs" zemsvītras piezīmēs (a), (b) un (c) pie pesticīdu atliekvielu saraksta, kurš ieviests ar Direktīvu 94/29/EK, jāgroza un jālasa kā "vēlākais, 2000. gada 1. jūlijs"; 3. Datums "2000. gada 30. aprīlis" zemsvītras piezīmēs (a) un (b) pie pesticīdu atliekvielu saraksta, kurš ieviests ar Direktīvu 96/33/EK, jāgroza un jālasa kā "vēlākais, 2000. gada 1. jūlijs". 2. pants Direktīvas 86/363/EEK II pielikumā: 1. Datums "1998. gada 1. janvāris" zemsvītras piezīmē (a) pie pesticīdu atliekvielu saraksta, kurš ieviests ar Direktīvu 93/57/EEK, jāgroza un jālasa kā "1998. gada 31. oktobris"; 2. Datums "1999. gada 30. jūnijs" zemsvītras piezīmē (a) pie pesticīdu atliekvielu saraksta, kurš ieviests ar Direktīvu 94/29/EK, jāgroza un jālasa kā "vēlākais, 2000. gada 1. jūlijs"; 3. Datums "2000. gada 30. aprīlis" zemsvītras piezīmēs (a) un (b) pie pesticīdu atliekvielu saraksta, kurš ieviests ar Direktīvu 96/33/EK, jāgroza un jālasa kā "vēlākais, 2000. gada 1. jūlijs". 3. pants Direktīvas 90/642/EEK II pielikumā: 1. Datums "1998. gada 1. janvāris" zemsvītras piezīmēs (a), (b), (c) un (d) pie pesticīdu atliekvielu saraksta, kurš ieviests ar Direktīvu 93/58/EEK, jāgroza un jālasa kā "1998. gada 31. oktobris"; 2. Datums "1999. gada 30. jūnijs" zemsvītras piezīmēs (a), (b) un (c) pie pesticīdu atliekvielu saraksta, kurš ieviests ar Direktīvu 94/30/EK, jāgroza un jālasa kā "vēlākais, 2000. gada 1. jūlijs"; 3. Datums "2000. gada 30. aprīlis" zemsvītras piezīmēs (a), (b), (c) un (d) pie pesticīdu atliekvielu saraksta, kurš ieviests ar Direktīvu 96/32/EK, jāgroza un jālasa kā "vēlākais, 2000. gada 1. jūlijs". 4. pants Dalībvalstīs stājas spēkā normatīvi un administratīvi akti, kas vajadzīgi, lai vēlākais līdz 1997. gada 31. decembrim izpildītu šīs direktīvas prasības. 5. pants Šī direktīva ir adresēta dalībvalstīm. Briselē, 1997. gada 15. decembrī Komisijas vārdā — Komisijas loceklis Franz FISCHLER [1] OV L 221, 7.8.1986., 37. lpp. [2] OV L 184, 12.7.1997., 33. lpp. [3] OV L 221, 7.8.1986., 43. lpp. [4] OV L 350, 14.12.1990., 71. lpp. [5] OV L 211, 23.8.1993., 1. lpp. [6] OV L 189, 23.7.1994., 67. lpp. [7] OV L 197, 22.8.1995., 29. lpp. [8] OV L 144, 18.6.1996., 35. lpp. [9] OV L 211, 23.8.1993., 6. lpp. [10] OV L 189, 23.7.1994., 70. lpp. [11] OV L 197, 22.8.1995., 14. lpp. [12] OV L 144, 18.6.1996., 12. lpp. [13] OV L 230, 19.8.1991., 1. lpp. --------------------------------------------------